شہید کمبر مبارک ءِ نام ءَ
من ترا جیڑاں وتا نبشت کناں
 آسے نیل بو میں زر ءَ من کِشت کناں
 ۔
 ھون تلکار انت سگاراں زِہ سریں
 کشک ءَ پد شونیں نشاناں اشت کناں
پرنچ ات رودیں کینگانی زہرگاں
 بَد پہ بیڑ ءُ لانک بندی مِشت کناں
چماں در سِٹ ایت، بیہار دنت گشیت
 چماں کشّاں پونز ءِ سرا اوں نِشت کناں
چیدگاں دزموش انت باندا نیستی ءِ
 مرچی پِشتُو کشت ءُ کوش پہ پِشت کناں
بے نہاداں تئ در ءَ شیر ککے آں
 کردے سازاں مرگ ءَ پہ اززشت کناں
فضل شیر بلوچ